जिला चित्रकूट, ब्लाक कर्वी, गांव बैहार का रहैं वाला अदीप कुमार यादव सन् 2009 से दुबई मा पानी के जहाज का ड्राइवर हवै। वा आपन अउर अपने गांव का नाम रोषन कीने हवै।
अदीप कुमार यादव बतावत हवै कि राजस्थान के सूरतगढ़ शहर मा मोर बाप दयाराम यादव इंडियन एयर फोर्स मा पायलट रहैं। बाप का देख के मोहिका भी शउख लाग कि मैं भी पायलट बनिहौं। मैं सूरतगढ़ शहर से बारहवीं कक्षा पास कीने हौं। यहिके बाद 2008 मा दिल्ली मा इक्जल्ट मैरिन एकेडमी कम्पनी के डायरेक्टर दीपक शाह बंगाली मुम्बई मा ट्रेनिंग दिहिन। ट्रेनिंग के बाद दुबई मा पानी के जहाज चलावैं खातिर मोर चयन भा। मैं मुम्बई के समुद्र से पानी के अन्दर ईरान, ईराक, कतर, मस्कट अउर सऊदी अरब तक पानी का जहाज चलावत हौं। पानी के जहाज के लम्बाई एक सौ सत्तर मीटर होत हवै। जहाज मा अट्ठारह लोगन के टीम होत हवै। जबै मैं शुरू मा पानी मा जहाज चलायेंव तौ डेर लाग, पै अब बहुतै मजा आवत हवै। दुबई से ईरान जाये मा आठ दिन लागत हवंै। या काम का करैं मा विदेष के लोगन से मिलैं का मौका मिलत हवै।
जिला चित्रकूट, ब्लाक कर्वी, गांव बैहार का रहैं वाला अदीप कुमार यादव सन् 2009 से दुबई मा पानी के जहाज का ड्राइवर हवै। वा आपन अउर अपने गांव का नाम रोषन कीने हवै।
awa_Deva awa_Deva awa_Deva